LIETUVOS RESPUBLIKOS APLINKOS MINISTRO

IR LIETUVOS RESPUBLIKOS ŪKIO MINISTRO

Į S A K Y M A S

**DĖL LIETUVOS RESPUBLIKOS Aplinkos ministro IR LIETUVOS RESPUBLIKOS ŪKIO MINISTRO 2005 m. LIEPOS 25 d. įsakymo**

**Nr. D1-379/4-273 „DĖL LAKIŲJŲ ORGANINIŲ JUNGINIŲ KIEKIŲ, SUSIDARANČIŲ NAUDOJANT ORGANINIUS TIRPIKLIUS TAM TIKRŲ DAŽŲ, LAKŲ IR TRANSPORTO PRIEMONIŲ PAKARTOTINĖS APDAILOS PRODUKTŲ SUDĖTYJE, RIBOJIMO TAISYKLIŲ PATVIRTINIMO“ PAKEITIMO**

2009 m. spalio 9 d. Nr. D1-604/4-494

Vilnius

P a k e i č i u Lakiųjų organinių junginių kiekių, susidarančių naudojant organinius tirpiklius tam tikrų dažų, lakų ir transporto priemonių pakartotinės apdailos produktų sudėtyje, ribojimo taisykles, patvirtintas Lietuvos Respublikos aplinkos ministro ir Lietuvos Respublikos ūkio ministro 2005 m. liepos 25 d. įsakymu Nr. D1-379/4/273 „Dėl Lakiųjų organinių junginių kiekių, susidarančių naudojant organinius tirpiklius tam tikrų dažų, lakų ir transporto priemonių pakartotinės apdailos produktų sudėtyje, ribojimo taisyklių patvirtinimo“ (Žin., 2005, Nr. [93-3474](https://www.e-tar.lt/portal/lt/legalAct/TAR.F665F04AFEC5)):

1. Išdėstau 5.2 punktą taip:

„5.2. Dangos – tai bet koks mišinys, įskaitant visus organinius tirpiklius ar mišinius, kuriuose yra organinių tirpiklių, būtinų jo tinkamam naudojimui, naudojamas dekoratyvinę, apsauginę ar kitokią funkcinę paskirtį turinčiai plėvelei paviršiuje sudaryti;“.

2. Išdėstau 5.10 punktą taip:

„5.10. Mišiniai – tai iš dviejų ar daugiau medžiagų sudaryti mišiniai ar tirpalai;“.

3. Išdėstau 14 punktą taip:

„14. Pateikiami į Lietuvos rinką Produktai turi būti Lietuvos teisės aktų nustatyta tvarka paženklinti. Ant pakuotės ar etiketėje be kitų teisės aktais, reglamentuojančiais cheminių medžiagų ir mišinių ženklinimą, reikalaujamų duomenų turi būti pateikiama tokia informacija:“.

Aplinkos ministras Gediminas Kazlauskas

Ūkio ministras Dainius Kreivys